|  |  |
| --- | --- |
| **Tantárgy** neve: **Resztoratív konfliktuskezelés – mediációs elemek NBP\_GP163G3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”** **100% gyakorlat** | |
| A **tanóra típusa**: **szeminárium** és **óraszáma**: **30** óra az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**: esetek elemzése és tanulmányozása kisfilmek segítségével. A tantárgyhoz külső gyakorlat is kapcsolódik, iskolai és gyermekvédelmi színtereken, a konfliktushelyzetek megfigyelése, a kezelési módok dokumentálása. | |
| A **számonkérés** módja **gyakorlati jegy.**  Az ismeretellenőrzésben alkalmazandó **további** (*sajátos*) **módok: Reflektív napló írása a szakmai gyakorlati helyszíneken megfigyelt konfliktushelyzetekről és azok kezeléséről.** | |
| A tantárgy **tantervi helye**: 6. félév | |
| Előtanulmányi feltételek: **Pszichopedagógiai diagnosztika és terápia NBP\_GP160G3** | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja:**  A tantárgy célja, hogy a hallgatók megismerkedjenek a resztoratív konfliktuskezelés és a mediációs technika elméleti és gyakorlati hátterével. Cél, hogy a résztvevő megismerjen különböző konfliktushelyzeteket, és konfliktuskezelési technikákat, amelyekkel a konfliktus feloldható, és ismeretet szerezzen ezek hátteréről és következményeiről. A cél olyan ismeret átadása, melyeket képes alkalmazni munkája során.  **A tantárgy tartalma:**   * A konfliktus forrásai, konfliktus természete, folyamata. * Konfliktus a személyek és személyek, csoportok és csoportok, személyek és csoportok között, a pszichopedagógiai működési területén. * A mások álláspontjának megismerése, a pszichopedagógiai szereppartnerek vonatkozásában * Konfliktuskezelés lehetőségei és hatásuk: konfliktuskezelési stílus, asszertív kommunikáció, figyelem és empátia, érvelés, meggyőzés, befolyásolás. * A resztoratív szemlélet fogalmai, alapelvei és történeti háttere. * A retributív és a resztoratív szemlélet sajátosságai. * A mediációs folyamat. * Resztoratív konfliktuskezelés a fogyatékkal élők segítő/ellátórendszerében. * Konfliktushelyzetek elemzése, reflektív naplók megbeszélése | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom**   * Barcy Magdolna - Szamos Erzsébet (2002): „Mediare necesse est” – A mediáció technikái és társadalmi alkalmazása. Budapest Animula Kiadó * Eörsi M., Ábrahám Z.: Pereskedni rossz! - Mediáció: a szelid konfliktuskezelés. Budapest, Minerva Kiadó, 2003. * Herczog M. (szerk.): Megbékélés és jóvátétel. Kézikönyv a helyreállító igazságszolgáltatásról. Család Gyermek Ifjúság Könyvek, 2004   **Ajánlott irodalom:**   * Lovas Zs.: Mediáció, avagy a fájdalommentes konfliktuskezelés. Budapest, Múzsák, 1999. * Negrea V.: Mire jók a konfliktusok. 127-154 pp. In Vekerdy Tamás (szerk): Van más megoldás is – alternatív módszerek a középiskolában. Sulinova KHT, 2006 | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| **a) tudása**   * Ismeri a resztoratív technikák alkalmazási lehetőségeinek színtereit a pszichopedagógiai munkában. * Ismeri az eredményes kommunikációs eszközöket. * Ismeri az intézményes segítő/ellátórendszereket: köznevelési intézmények, szociális-, és gyermekvédelmi, gyermekjóléti ellátás intézményei, egészségügyi intézmények, javító-nevelés és a büntetés-végrehajtás intézményrendszere. * Ismeri a gyógypedagógus szerepre vonatkozó elméleteket, a szereppel kapcsolatos elvárásokat, a pedagógus-személyiség jellemzőit, az önreflexióhoz szükséges alapvető módszereket, az alapvető gyógypedagógusi kommunikáció szempontjait. * Tisztában van a hátrányos helyzetű, halmozottan hátrányos helyzetű és/vagy szülői háttér nélküli gyermekek és fiatalok fejlesztésének, segítésének lehetőségeivel. * Ismeri a gyermekvédelmi segítőrendszereket, a reszocializációs gondozás intézményrendszerét, módszertanát.  1. **képességei**  * Tevékenységében a bizonyítékokon alapuló ellátási formák nyilvánulnak meg, melyeket a köznevelési, szociális-, gyermekvédelmi alap- és szakellátásban, a büntetés-végrehajtásban és egészségügyi intézményrendszerben alkalmazhat, és melyek az érintett népességcsoportokra, valamint családjaik sokrétű szupportív pszichopedagógiai ellátására irányulnak. * Együttműködik a beilleszkedési, tanulási, érzelmi- és viselkedészavart mutató személy közvetlen környezetével és az őt ellátó szakmai közösség tagjaival. * Együttműködik a hátrányos helyzetű, halmozottan hátrányos helyzetű, deviáns magatartást mutató, a veszélyeztetett, a bántalmazott és neglektizált gyermekek közvetlen környezetével és az ellátást biztosító egyéb szakmai team-mel. * Azonosítja a protektív és kockázati tényezőket, valamint pszichopedagógiai ellátást biztosít. * Felismeri az iskolai bántalmazás jelenségét, a beavatkozás lehetőségeit. * Alkalmazza a kompetenciakörébe tartozó addiktív kórképeket, iskolai agressziót felmérő szűrőteszteket, mérőmódszereket, pszichopedagógiai intervenciós tevékenységet végez.   **c) attitűdje**   * Nyitott innovatív pedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit, nyitott a team-munkára. * Törekszik az ön- és társismeret, önelfogadás, önreflektivitás fejlesztésére. * Szakmai, nyelvi készségeit az élethosszig tartó tanulás jegyében karban tartja és fejleszti. * Tiszteletben tartja saját és mások kompetencia határait, a team munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja.   **d) autonómiája és felelőssége**   * A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál. * Krízis- és válsághelyzet esetén hatékony tanácsot ad és/vagy segítséget nyújt, vagy kér. * Szakmai együttműködések kialakításában és fenntartásában felelősséggel működik közre. | |
| **Tantárgy felelőse: Klement Mariann, tanársegéd** | |
| **Tantárgy oktatásába bevont oktató: -** | |